31987R0393
L 040/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEГЛАМЕНТ (ЕИО) № 393/87 НА КОМИСИЯТА
от 9 февруари 1987 година
за изменение на Регламент (ЕИО) № 1963/79 относно установяване на подробни правила за прилагане на възстановяване при производство за маслиново масло, използвано в производството на определени консервирани храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕИО) № 1454/86 (2),
като взе предвид Регламент (ЕИО) № 591/79 на Съвета от 26 март 1979 г., относно установяване на общи правила за възстановяване при производство за маслиново масло, използвано в производството на определени консервирани храни (3), последно изменен с Регламент (ЕИО) № 3788/85 (4), и по-специално член 9 от него,
като има предвид, че член 2, параграф 3 от Регламент (ЕИО) № 1963/79 на Комисията (5) предвижда, че заявлението за проверка е валидно само за производствения процес, който приключва преди края на третия месец, следващ месеца, в който е подадено заявлението; като има предвид, че опитът показа, че този период е недостатъчен от техническа гледна точка при производствените процеси за преработване на определени храни, при които маслиновото масло се използва не само като консервант, но и като активна съставка при приготвянето на крайния продукт; като има предвид, че за да се даде възможност тези консервирани храни също да могат да бъдат включени в схемата за възстановявания при производството, следва да се предвидят мерки, които да позволят на държавите-членки да фиксират период, не по-дълъг от осем месеца, за тези продукти, по отношение на които предвиденият тримесечен период е недостатъчен;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Следният текст се добавя към член 2, параграф 3 от Регламент (ЕИО) № 1963/79 като втора алинея:
„Въпреки това, държавите-членки могат да предвидят по-дълъг срок, но не по-дълъг от осем месеца, когато за целите на производствения процес за преработване на храни е необходимо маслиновото масло да остане в контакт с рибата или зеленчуците за период, по-дълъг от срока, предвиден в първа алинея.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1987 година.